Αραχωβίτικα Αχαΐας

Για το τοπωνύμιο «Αράχωβα», δείτε Αράχωβα (αποσαφήνιση).
Τα Αραχωβίτικα (ή Αραχοβίτικα) είναι ένα παραθαλάσσιο χωριό στα βόρεια της Πελοποννήσου στην πρώην Επαρχία Πατρών στον Νομό Αχαΐας. Σήμερα, η ομώνυμη τοπική κοινότητα του πρώην Δήμου Ρίου απαρτίζεται από τον ομώνυμο οικισμό και από τα "Κάτω Αραχωβίτικα" και κατά την απογραφή του 2011 βρέθηκε να έχει 902 μόνιμους κατοίκους (Αραχωβίτικα: 305, Κάτω Αραχωβίτικα: 597).ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011 Στην περιοχή υπάρχουν ιαματικά λουτρά γνωστά από την αρχαιότητα.
 Ιστορικά στοιχεία 
Μετά την Επανάσταση του 1821 στην περιοχή κατέβαιναν καλλιεργητές για να δουλέψουν στις σταφίδες από το χωριό Ράχοβα ή Αράχωβα της Νωνάκριδος των Καλαβρύτων. Οι καλλιεργητές αυτοί σταδιακά εγκαταστάθηκαν μόνιμα και δημιούργησαν το σημερινό χωριό.Παναγόπουλος, Ιστορικό λεξικό περιοχής Δήμου Ρίου, λήμμα Αραχωβίτικα ή Αραχωβίτης. Κατοίκηση στην περιοχή υπάρχει από την αρχαιότητα, όπως μαρτυρούν ερείπια αρχαίου οικισμού και αγροικιών βυζαντινών και ρωμαϊκών χρόνων.

Αναφέρεται το 1689 με 42 κατοίκους, το 1899 με 156 και το 1962 με 371.

Το 1835 αποτέλεσε χωριό του Δήμου Ερινεού. Το 1912 (ΦΕΚ 256Α - 28/08/1912) γίνεται οικισμός της Κοινότητας Δρεπάνου, το 1925 η έδρα μεταφέρεται στα Αραχωβίτικα.Ελληνική Εταιρεία Τοπικής Ανάπτυξης και Αυτοδιοίκησης Κοινότητα Δρεπάνου διοικητικές μεταβολές Το 1925 (ΦΕΚ 71Α - 21/03/1925) αποσπάστηκε από την Κοινότητα Δρεπάνου και έγινε ανεξάρτητη κοινότητα έως το 1997 όπου με το Σχέδιο Καποδίστριας έγινε δημοτικό διαμέρισμα του Δήμου Ρίου.Ελληνική Εταιρεία Τοπικής Ανάπτυξης και Αυτοδιοίκησης Κοινότητα Αραχωβίτικων διοικητικές μεταβολές Το 2011 με το Σχέδιο Καλλικράτης ο Δήμος Ρίου συγχωνεύτηκε με τον Δήμο Πατρέων και σήμερα τα Αραχωβίτικα αποτελούν τοπική κοινότητα αυτού.

 Παραπομπές 

 Βιβλιογραφία 

 Αλέξιος Παναγόπουλος, Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα), Εκδόσεις «περί τεχνών», Πάτρα 2003. ISBN 960-8260-32-9.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων